PIRMĀS INSTANCES TIESAS RĪKOJUMS (apelācijas palāta)
2009. gada 22. jūnijā
Lieta T‑376/08 P
Bart Nijs
pret
Eiropas Kopienu Revīzijas palātu
Apelācija – Civildienests – Ierēdņi – Novērtējuma ziņojums par 2005./2006. gadu – Lēmums nepaaugstināt amatā prasītāju 2007. gada procedūrā – Revīzijas palātas lēmums atjaunot sava ģenerālsekretāra pilnvaras – Apelācijas sūdzība, kas daļēji ir acīmredzami nepieņemama un daļēji acīmredzami nepamatota
Priekšmets Apelācijas sūdzība, kas iesniegta par Civildienesta tiesas (otrā palāta) 2008. gada 26. jūnija rīkojumu lietā F‑1/08 Nijs/Revīzijas palāta (Krājums‑CDL, I‑A‑1‑0000. un II‑A‑1‑0000. lpp.) un ar kuru tiek lūgts atcelt šo rīkojumu
Nolēmums Apelācijas sūdzību noraidīt. B. Nijs sedz savus tiesāšanās izdevumus un atlīdzina Eiropas Kopienu Revīzijas palātas tiesāšanās izdevumus šajā instancē.
Kopsavilkums
Apelācija – Pamatu un argumentu izklāsts prasības pieteikumā – Nepietiekami precīzs pamats – Norāde uz pielikumu kopumu –
Nepieņemamība
(Pirmās instances tiesas Reglamenta 138. panta 1. punkta c) apakšpunkts)
Apelācijas tiesvedībā Pirmās instances tiesā par Civildienesta tiesas nolēmumu vispārīga atsaukšanās uz citiem procesuālajiem
dokumentiem, kas nav apelācijas sūdzība, neatsver tiesību pamatu un argumentu neesamību, kuriem atbilstoši Pirmās instances
tiesas Reglamenta 138. panta 1. punkta c) apakšpunktam ir jābūt ietvertiem apelācijas sūdzībā. Turklāt Pirmās instances tiesai
nav pielikumos jāmeklē un jāidentificē pamati un argumenti, kurus varētu atzīt par prasības pamatu, jo pielikumiem ir vienīgi
pierādījumu un papildfunkcijas.
(skat. 24. punktu)
Atsauces: Pirmās instances tiesa, 1999. gada 21. maijs, T‑154/98 Asia Motor France u.c./Komisija, Recueil, II‑1703. lpp., 49. punkts; 2005. gada 14. decembris, T‑209/01 Honeywell/Komisija, Krājums, II‑5527. lpp., 57. punkts.